CELEX: 32011R0371
Language: ro
Date: 2011-04-15 00:00:00
Title: Regulamentul de punere în aplicare (UE) nr. 371/2011 al Comisiei din 15 aprilie 2011 privind autorizarea preparatului dimetilglicină sare de sodiu ca aditiv furajer destinat puilor pentru îngrășare (titularul autorizației Taminco N.V.)  Text cu relevanță pentru SEE

16.4.2011   
            
            
               RO
            
            
               Jurnalul Oficial al Uniunii Europene
            
            
               L 102/6
            
         REGULAMENTUL DE PUNERE ÎN APLICARE (UE) NR. 371/2011 AL COMISIEI
   din 15 aprilie 2011
   privind autorizarea preparatului dimetilglicină sare de sodiu ca aditiv furajer destinat puilor pentru îngrășare (titularul autorizației Taminco N.V.)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor și prezintă motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru dimetilglicină sare de sodiu. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului dimetilglicină sare de sodiu ca aditiv furajer destinat puilor pentru îngrășare, în vederea clasificării în categoria „aditivi zootehnici”.
            
         
               (4)
            
            
               În avizul său din 7 decembrie 2010 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul dimetilglicină sare de sodiu nu are efecte adverse asupra sănătății animalelor, a sănătății consumatorilor sau asupra mediului și poate îmbunătăți în mod semnificativ creșterea în greutate și indicele de consum alimentar al puilor pentru îngrășare. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer, prezentat de laboratorul de referință al Uniunii Europene în materie de aditivi pentru hrana animalelor înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului dimetilglicină sare de sodiu arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată în conformitate cu anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 aprilie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  EFSA Journal (2011); 9(1):1950.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specii sau categorii de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria aditivilor zootehnici. Grup funcțional: alți aditivi zootehnici (îmbunătățirea parametrilor zootehnici)
                  
               
            
                  4d4
               
               
                  Taminco N.V.
               
               
                  Dimetilglicină sare de sodiu
               
               
                  
                               
                           
                           
                              
                                 Compoziția aditivului
                              
                              Dimetilglicină sare de sodiu cu o puritate de cel puțin 97 %
                           
                        
                               
                           
                           
                              
                                 Substanța activă
                              
                              Sodiu N,N-dimetilglicină
                              C4H8NO2Na, obținut prin sinteză chimică.
                           
                        
                               
                           
                           
                              
                                 Metode de analiză
                                  (1)
                              
                              Pentru determinarea substanței active în aditiv și preamestecuri: cromatografie lichidă (HPLC) cu detecție cu grup de diode (DAD), detecție la 193 nm.
                              Pentru determinarea substanței active în hrana pentru animale: cromatografie în fază gazoasă (GC) cu derivatizare pre-coloană și detecție cu ionizare în flacără (FID).
                           
                        
               
                  Pui pentru îngrășare
               
               
                  —
               
               
                   
               
               
                  1 000
               
               
                  
                              1.
                           
                           
                              Pentru siguranță: în timpul manipulării se folosesc ochelari și mănuși.
                           
                        
                              2.
                           
                           
                              Doza minimă recomandată: 1 000 mg/kg de furaj complet cu un conținut de umiditate de 12 %
                           
                        
               
                  6 mai 2021
               
            
         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: www.irmm.jrc.be/eurl-feed-additives